Document ID: 32001L0052

Direktiva Komisije 2001/52/ES
z dne 3. julija 2001
o spremembah Direktive 95/31/ES o določitvi posebnih meril čistosti sladil za uporabo v živilih
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/107/EGS z dne 21. decembra 1988 o približevanju zakonodaj držav članic o aditivih za živila, ki se smejo uporabljati v živilih, namenjenih za prehrano ljudi [1], kakor je bila spremenjena z Direktivo Evropskega parlamenta in Sveta 94/34/ES [2], in zlasti člena 3(3)(a) direktive,
po posvetovanju z Znanstvenim odborom za prehrano,
ob upoštevanju naslednjega:
(1) Direktiva Evropskega parlamenta in Sveta 94/35/ES z dne 30. junija 1994 o sladilih za uporabo v živilih [3], kakor je bila spremenjena z Direktivo 96/83/ES [4], navaja snovi, ki se lahko uporabljajo kot sladila v živilih.
(2) Direktiva Komisije 95/31/ES z dne 5. julija 1995 o določitvi posebnih meril čistosti sladil za uporabo v živilih [5], kakor je bila nazadnje spremenjena z Direktivo 2000/51/ES [6], določa merila čistosti za sladila iz Direktive 94/35/ES.
(3) Zaradi tehničnega napredka je treba spremeniti merila čistosti iz Direktive 95/31/ES za manitol (E 421) in acesulfam K (E 950).
(4) Upoštevati je treba specifikacije in analizne postopke za sladila, določene v Codex alimentarius Skupnega strokovnega odbora FAO/WHO za aditive za živila (JECFA).
(5) Zato je treba prilagoditi Direktivo 95/31/ES.
(6) Ukrepi, predvideni s to direktivo, so v skladu z mnenjem Stalnega odbora za živila -
SPREJELA NASLEDNJO DIREKTIVO:
Člen 1
V Prilogi k Direktivi 95/31/ES se besedilo, ki zadeva E 421 manitol in E 950 acesulfam K, nadomesti z besedilom iz Priloge k tej direktivi.
Člen 2
Države članice sprejmejo zakone in druge predpise, potrebne za uskladitev s to direktivo, najpozneje do 30. junija 2002. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 3
Ta direktiva začne veljati dvajseti dan po objavi v Uradnem listu Evropskih skupnosti.
Člen 4
Ta direktiva je naslovljena na države članice.
V Bruslju, 3. julija 2001

Labels: 0
17